Diari Oficial de la Generalitat Valenciana


Sumari del DOGV 3319, del 31-08-1998 (1998/7258)

RESOLUCIÓ de 4 d'agost de 1998, del Servei territorial d'Indústria i Energia d'Alacant, per la qual es convoca l'alçament d'actes prèvies a l'ocupació de les finques afectades per la Addenda I al Projecte Xarxes de Distribució de Gas Natural per a usos industrials de Banyeres de Mariola i Villena, al terme municipal de Villena (Alacant).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3319

Data del DOGV
:   31-08-1998

Secció del DOGV
:   V. ALTRES ANUNCIS - F) EXPROPIACIONS

Número del document
:   1998/7258


Organisme emissor
:   Conselleria d'Ocupació, Indústria i Comerç

Tipus de document
:   Resolució

RESOLUCIÓ de 4 d'agost de 1998, del Servei territorial d'Indústria i Energia d'Alacant, per la qual es convoca l'alçament d'actes prèvies a l'ocupació de les finques afectades per la Addenda I al Projecte Xarxes de Distribució de Gas Natural per a usos industrials de Banyeres de Mariola i Villena, al terme municipal de Villena (Alacant). [1998/X7258]
  
Per Resolució d'aquest Servei Territorial d'Indústria i Energia, d'aquesta mateixa data, ha estat aprovat el projecte d'execució i autoritzades les instal·lacions de l'Addenda I al Projecte Xarxes de Distribució de Gas Natural per a usos industrials de Banyeres de Mariola, al terme municipal de Villena (Alacant). Declarada la utilitat pública l'ocupació urgent, de conformitat amb el que disposa l'article 10 de la Llei 10/87, de 15 de juny, de Disposicions Bàsiques per a un Desenvolupament Coordinat d'Actuacions en Matèria de Combustibles Gasosos, s'escau la iniciació del procediment expropiatori.
  
En atenció d'aquests motius, aquest servei territorial, per tal de complir el que disposa l'article 52 de la Llei d'Expropiació Forçosa, ha resolt convocar els titulars de béns i drets afectats per tal que compareguen als ajuntaments on radiquen les finques afectades, com a punt de reunió per a, de conformitat amb el procediment que estableix l'article esmentat, dur a terme l'alçament d'actes prèvies a l'ocupació i, si s'escau, el de les d'ocupació definitiva.
  
Totes les persones interessades, així com les persones que siguen titulars de qualssevol classes de drets o interessos sobre els béns afectats, hauran d'acudir personalment o representats per persona degudament autoritzada, i aportar els documents acreditatius de la seua titularitat, i l'últim rebut de la contribució, i podran anar acompanyats dels seus perits i d'un notari, si ho estimen oportú, amb despeses a càrrec seu.
  
Els alçaments tindran lloc els pròxims dies 10 i 11 de setembre a Villena.
  
D'aquesta convocatòria, se'n donarà trasllat a cada persona interessada, mitjançant l'oportuna cèdula de citació individual, tot significant que aquesta publicació es realitza també als efectes que determina l'article 59.4 de la Llei 30/92, de 26 de novembre, de Règim Jurídic de les Administracions Públiques i del Procediment Administratiu Comú, en els casos de titular desconegut, segons es relaciona en l'annex.
  
En l'expedient expropiatori, Enagás, SA, assumirà la condició de beneficiària.
  
Alacant, 4 d'agost de 1998.- El director territorial, p.a., el cap de la Unitat d'Energia (Resolució de 17/07/98): Miguel García Mengual.